**Pasăre și câine**

*Relu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aștept autobuzul

din curtea vecină

latră un câine

latră și al doilea

latră și al treilea

acum

latră și al meu

dacă nu-l potolesc

o să îmi sfâșie inima

și o să îmi muște axisul gândului

îi arăt pe cer

pasărea altui suflet

cu ciocul înfipt în abdomen

cu gâtul prins în intestine

zboară în interior

gravitând în rătăcirea din jurul picajului

eu

mă bucur că am câine

el

se bucură că nu e pasăre

s-a liniștit

și

tace